Προσφυγή της 29ης Οκτωβρίου 2024 – Confrasilvas - Construções κατά EUIPO – Zizioli (Confrasilvas)
(Υπόθεση T-557/24)
Γλώσσα του δικογράφου της προσφυγής: η αγγλική
Διάδικοι
Προσφεύγουσα: Confrasilvas - Construções SA (Λισσαβώνα, Πορτογαλία) (εκπρόσωπος: J. Oliveira, δικηγόρος)
Καθού: Γραφείο Διανοητικής Ιδιοκτησίας της Ευρωπαϊκής Ένωσης
Αντίδικος ενώπιον του τμήματος προσφυγών: Riccardo Zizioli (Brescia, Ιταλία)
Στοιχεία σχετικά με τη διαδικασία ενώπιον του EUIPO
Αιτούσα: Η αντίδικος ενώπιον του τμήματος προσφυγών
Επίδικο σήμα: Αίτηση καταχωρίσεως λεκτικού σήματος της Ευρωπαϊκής Ένωσης Confrasilvas – Υπ’ αριθ. 18 718 047 αίτηση καταχωρίσεως
Διαδικασία ενώπιον του EUIPO: Διαδικασία ανακοπής
Προσβαλλόμενη απόφαση: Απόφαση του δευτέρου τμήματος προσφυγών του EUIPO της 27ης Αυγούστου 2024 στην υπόθεση R 35/2024-2
Αιτήματα
Η προσφεύγουσα ζητεί από το Γενικό Δικαστήριο:
να ακυρώσει την προσβαλλόμενη απόφαση·
να ακυρώσει την απόφαση του τμήματος ανακοπών της 1ης Ιανουαρίου 2024·
να κάνει δεκτή στο σύνολό της την υπ’ αριθ. B3 177 808 ανακοπή κατά της υπ’ αριθ. 18 718 047 αίτησης καταχωρίσεως σήματος της Ευρωπαϊκής Ένωσης «Confrasilvas»·
να απορρίψει στο σύνολό της την υπ’ αριθ. 18 718 047 αίτηση καταχωρίσεως σήματος της Ευρωπαϊκής Ένωσης «Confrasilvas»·
να καταδικάσει το EUIPO και την παρεμβαίνουσα στα δικαστικά έξοδα, περιλαμβανομένων εκείνων της διαδικασίας ενώπιον του τμήματος προσφυγών του EUIPO.
Προβαλλόμενος λόγος
Παράβαση του άρθρου 8, παράγραφος 4, του κανονισμού (ΕΕ) 2017/1001 του Ευρωπαϊκού Κοινοβουλίου και του Συμβουλίου, σε συνδυασμό με το άρθρο 232, παράγραφος 1, στοιχείο h, και το άρθρο 232, παράγραφος 2, στοιχείο a, του πορτογαλικού κώδικα βιομηχανικής ιδιοκτησίας.
____________